Muziki wa Tanzania
Katika kipindi hiki, muziki uliokuja juu sana ulikuwa "Bongo Flava na muziki wa dansi ambao hasa vijana wapya au wa muda kiasi walirudi kwa kasi katika kipindi hiki. Hapa bendi ambazo zilijaribu katika kipindi cha miaka ya 1990 katikakati na mwishoni zilirudi ama zilivuma kupita kiasi. Bendi kama African Revolution iliyokuwa inatumia jina au mtindo wa Chumvi-Chumvi Tutalamba ilirudi na jina la "Tam-Tam" chini ya uongozi wake Kocha wa Dunia Mwinjuma Muumini. Vilevile T.O.T Plus Band, The African Stars, akina Bob Rudala, Jungle Survivors Band na nyimbo yao ya Maprosoo, Malaika Band, Extra Bongo, Double M Sound ya Mwinjuma Muumin, Mchinga Sound, Diamond Sound, Akudo Impact, Inafrica Band na bendi nyinginezo nyingi zilitingisha katika zama hizi. Chuchu Sound Band ni miongoni mwa bendi zilizotamba sana mwanzoni mwa miaka ya 2000. Waliimba mtindo wa chakacha au mduara kwa lugha maarufu. Bendi hii ilikuwa tishio katika mtindo huo. Bila kuisahau Kilimanjaro Connection Band.
Comme Un...
"Comme Un..." ni jina la albamu ya kwanza iliyotoka mwaka 1991 kutoka kwa msanii wa muziki wa soukous kutoka Jamhuri ya Kidemokrasia ya Kongo, Jean Baron. Albamu hii ni moja kati ya albamu bora kabisa za Baron na albamu pekee kutoka kwa msanii huyu hadi umauti ulipomkuta. Nyimbo kali kutoka katika albamu hii ni pamoja na Mami Lolo, Koudia Ndambou, Comme Un ... na Pantalon Moriba. Huu ulikuwa utaratibu wa kawaida kwa kundi la Loketo kila msanii wake kurekodi albamu ya kujitegemea na kuungwa mkono kamilifu kutoka kwa wanachama wenzake. Alianza Aurlus Mabelle kisha Diblo Dibala, Baron halafu wengineo. 
Zifuatazo ni orodha kamili ya nyimbo zinapatikana katika albamu hii.